text: Far og søn overlever
  08 august 2010 kl. 14.33
  Trods voldsomme forbrændinger på mellem 40 og 50 pct. af kroppen efter den voldsomme brand.
   
  Politiet undersøger nu, hvordan ulykken kunne ske.
  De to blev i al hast fløjet til brandsårseksperterne på Rigshospitalet, og det har tilsyneladende reddet deres liv.
  Ulykken skete søndag kort før middag, da de to var på besøg i Hejnsvig ved Grindsted.
  De nærmere omstændigheder ligger endnu ikke fast, men tilsyneladende var de gået ud for at kigge på noget affald, der var brændt af dagen før.
  Ifølge Sydøstjyllands Politi slog en voldsom stikflamme pludseligt ud af en jerntønde, der har været indstøbt i glasfiber.
  Politiet ved endnu ikke, hvad tønderne har været brugt til, eller hvordan tønden kunne reagere så voldsomt.
  En tilkaldt læge vurderede, at det var nødvendigt at flyve far og søn til København hurtigst muligt, og de blev derfor hentet af flyvevåbnets redningshelikopter, der landede på en boldbane lige i nærheden.
  